**ZAVOD ZA SOCIJALNU I DJEČJU ZAŠTITU**

**OBAVJEŠTENJE O REALIZACIJI AKREDITOVANOG PROGRAMA OBUKE: *„VOĐENJE SLUČAJA U SOCIJALNOJ ZAŠTITI“***

Poštovani/e,

Obavještavamo Vas, u skladu sa članom 10 Pravilnika o standardima za akreditaciju programa obuke, odnosno programa pružanja usluge, načinu sprovođenja postupka akreditacije programa i sadržini i obliku sertifikata („Službeni list Crne Gore“, br. 073/17 od 03.11.2017), da Zavod za socijalnu i dječju zaštitu organizuje obuku po akreditovanom programu „Vođenje slučaja u socijalnoj zaštiti“.

**Planirano je da se obuka realizuje u Podgorici, u prostorijama Zavoda za socijalnu i dječju zaštitu, Podljubović bb, od 24 do 27 maja 2023. godine, za 20 stručnih radnika.**

Obuka je prvenstveno namijenjena stručnim radnicima iz centara za socijalni rad koji su angažovani na poslovima voditelja slučaja, a do sada nijesu pohađali obuku za vođenje slučaja. Takođe, program može biti relevantan i za stručne radnike zaposlene kod pružaoca usluga socijalne i dječje zaštite, s obzirom da njihov rad nužno uključuje određene elemente vođenja slučaja (prijem, procjenu, planiranje, intervenciju/pružanje usluge, praćenje i ponovni pregled/evaluaciju).

Prednost će imati stručni radnici iz centara za socijalni rad koji obavljaju poslove voditelja slučaja, a koji do sada nijesu prolazili obuku za vođenje slučaja. Pored navedenih, prednost će biti data i licenciranim stručnim radnicima, zaposlenim u sistemu socijalne i dječje zaštite, kojima u skorije vrijeme ističe rok važenja licence, a koji nemaju bodove potrebne za njeno obnavljanje, odnosno licenciranim stručnim radnicima koji imaju 40 i manje od 40 bodova za obnovu licence.

Opšti cilj obuke je unapređenje kompetencija stručnih radnika za kvalitetnu primjenu metodologije vođenja slučaja u radu sa različitim korisničkim grupama. Poseban fokus stavljen je na razvoj vještina neophodnih za etičku i refleksivnu praksu voditelja slučaja. Na taj način će se doprinijeti da korisnici prava iz socijalne i dječje zaštite budu osnaženi, te da efektivnije zadovolje svoje potrebe i dostignu optimalan nivo razvoja i učešća u društvu.

Realizatori obuke su: **Emrah Jefkaj**, dipl. psiholog i sistemski porodični psihoterapeut; **Vesna Minić**, magistar psihologije i sistemska porodična savjetnica. Ispred Zavoda za socijalnu i dječju zaštitu obuku će realizovati i **Jasna Đurićić**, dipl. psihološkinja/master i sistemska porodična savjetnica, koja je i autor programa obuke. Treneri/realizatori obuke posjeduju višegodišnje radno iskustvo na širokom spektru poslova u oblasti socijalne i dječje zaštite.

Troškove organizacije obuke i honorara za realizatore/trenere i ručka snosi Zavod za socijalnu i dječju zaštitu. Sredstva za realizacij obuke su obezbjeđena uz podršku UNDP-a.

**Zavod ne snosi troškove smještaja za učesnike**.

Uslov za dobijanje sertifikata o uspješno završenom programu obuke je uredno prisustvovanje i aktivno učestvovanje cjelim tokom obuke (četiri dana).

**Prijavljivanje zainteresovanih je najkasnije do 12. maja 2023. godine. Prijave slati na mail crnagorazavod@gmail.com sa naznakom naziva obuke u predmetu maila.**

***Obuka će početi u srijedu 24.05.2023. godine u 10:00 časova, a završiti se u subotu 27.05.2023. godine u 16:30 časova.***

Napomena: *Agenda će naknadno biti dostavljena*